Železnaja
Železnaja (rus. Железная – 'geležinė') – kalnas Rusijoje, Stavropolio krašte, Kaukazo Mineralinių Vandenų krašte, Piatigorėje. Tai paleovulkaninis magminis atlikuonis (lakolitas), iškylantis į 852 m aukštį. Kalno šlaituose trykšta 23 mineraliniai šaltiniai, kurių vandenyje gausu geležies hidroksido. Šlaitus dengia plačialapių miškai (klevai, ąžuolai, skroblai, uosiai, bukai, liepos). Papėdėje įsikūręs Železnovodsko kurortas.